**Stilisztika – Javítókulcs**

1.

a. Mivel magyarázható az alábbi reklámszlogen stílushatása? **1 pont**

*Volánbusz – a menő jövő*.

Nyelvi játék: az ellentétes irányú mozgást, ide-oda járást kifejező *jövő-menő* melléknév/melléknévi igenév átírása a szerkezet tagjainak felcserélésével és a szavak kettős értelmezhetőségének kihasználásával. A szlenges, argotikus jellegű (az oldott, fiatalos társalgási stílushoz kapcsolódó) *menő* (’új’, ’modern’, ’kiváló’ stb.) melléknévnek a *jövő* főnévhez kapcsolása. A *menő* szónak ugyanakkor a ’mozgásban levő, mozgást végző’ jelentése is megmarad.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b. Képzeld el, hogy a Kolozsvári Ünnepi Könyvhét új arculatot kap, és téged kérnek fel, hogy megírd az esemény szlogenjét (jelmondatát). Mit javasolnál? **1pont**

-tömörség, kreativitás, nyelvi leleményesség. (A szlogen lehet egy szókapcsolat vagy egy mondat.)

2.

a. Milyen nyelvváltozatra jellemző stílusban íródott az alábbi szöveg?

- ifjúsági nyelvi, diáknyelvi, szleng. **1 pont**

b. Húzz alá legalább öt olyan szót, kifejezést, amely alátámasztja a válaszod!

-pl. (szakadt) verda, rossz arcú csávó, csávó, cucc, pofázik, hústorony, haverrel stb. **1 pont (5 x 0,2 p.)**

c. Ugyanerről az esetről szemtanúként kell beszámolnod egy napilapnak. Írd át a szöveget ennek megfelelően (6-8 sorban)! **3 pont**

- a publicisztikai szöveg, illetve a közeg/kontextus stíluskövetelményeinek való megfelelés, a beszámoló pontos, világos, tárgyilagos jellege.

3.

a. Milyen stílusjegyet (stílusjellemzőt) parodizál Raymond Queneau az alábbi szövegben?

- Elfogadható válaszok: túldíszített, dagályos, túlzottan cifrázott, modoros, cikornyás stb. (Queneau művében a részlet címe: *Cikornyásan*). Minden egyéb olyan szó vagy körülírás is elfogadható, ami ilyen stílust nevez meg. **1 pont**

b. Foglald össze röviden (3-5 sorban), hogy mi lehet az alaptörténet! **2 pont**

- pontos, tömör összefoglaló, a történet lényeges tartalmi elemeinek rövid összegzése.

Egy lehetséges megoldás: (A narrátor elmeséli, hogy) egy fiatalember a reggeli buszon összezördül a mellette álló utassal/rászól a mellette álló utasra, aki folyton a lábára lép. Később az elbeszélő viszontlátja a fiatalembert a Római téren, amint egy barátjával beszélget, aki azt javasolja neki, hogy a kabátja túl mély kivágását egy gombbal/egy gomb felvarrásával oldja meg.